stanford-oval/wikipedia huggingface dataset:
NP ביניים
משפט לדנר > הוכחה עם ריפוד SAT

נגדיר את  \{M_{i}\}_{i=1}^{\infty },\{f_{i}\}_{i=1}^{\infty } כמקודם.
נגדיר שפה  L=\{\phi 01^{f(n)-|n|-1}|\phi \in SAT\land |\phi |=n\}
אנחנו נשאיר את  f(n)=n^{i} עד שנקיים את התנאי ה-i, ואז נקדם את  f(n) להיות  f(n)=n^{i+1}
כעת נתאר אלגוריתם לחישוב  f(n). נתחיל עם  i=1. לכל n נבצע את הפעולות הבאות:  f(n)=n^{i}. נבדוק האם קיים קלט  |x|\leq log(n), כך שמתקיים:
M_{i}(x) מקבל את x, אבל  x\notin L
M_{i}(x) דוחה את x, אבל  x\in L
במידה ויש כזה x, נגדיר  i=i+1. אחרת לא נשנה את i ונעבור ל-n הבא.
מכיוון שאנחנו בודקים רק עבור  |x|\leq log(n) ניתן לחשב את f בזמן פולינומי
ברור שהבנייה לא נתקעת על i מסוים, מכיוון שבמקרה כזה הייתה רדוקציה טריוויאלית מ-SAT ל-L, אבל המכונות  M_{i} הן פולינומיות, וזה סותר את ההנחה  P\neq NP.
לכן מילאנו את התנאי שהשפה L אינה פולינומית. כעת נניח שיש פונקציה  f_{j}(\cdot ) עושה רדוקציה פולינומית מ-SAT ל-L. נרצה להראות שזה גורר ש-SAT פתירה בזמן פולינומי (וכנגד ההנחה שלנו, כמובן)
הוכחה. מאחר ש  f_{j}(x) רצה לכל היותר בזמן  |x|^{j}, מתקיים  |f_{j}(\phi )|\leq |\phi |^{j}. חייב להיות  n_{0} כך שלכל  n\geq n_{0} מתקיים  f(n)=n^{k},k>j. מכיוון ש- n_{0} קבוע, אפשר פשוט לפתור את כל הבעיות מאורך קטן או שווה לו בזמן אקספוננציאלי.
עכשיו נניח שיש לנו נוסחה  \phi  כך ש |\phi |\geq n_{0}. אם  f_{j}(\phi ) לא בטווח של  f, אז  f_{j}(\phi )\notin L\implies \phi \notin SAT. אחרת,  f_{j}(\phi )=\psi 01^{f(m)-m-1} כש- m=|\psi | ו \phi \in SAT אם ורק אם  \psi \in SAT. עד כה השגנו ש f(m)\leq f_{j}(\phi )<|\phi |^{j}. אז  |\psi |=m\leq |\phi |^{j/k} אם  f(m)=m^{k}. מאחר ש |\phi |>n_{0} מתקיים  {\ce {k>j}} אז  |\psi |<|\phi |. אם  |\psi |\leq n_{0} אז אפשר לבדוק אם  \psi  ב-SAT ולכן גם אפשר לבדוק אם  \phi  ב-SAT. אחרת נריץ את האלגוריתם רקורסיבית (לא יותר מ-n פעמים) מכיוון שגודל הפלט גדל בין הרצה להרצה, וכל ריצה מתבצעת בזמן פולינומי.
בעיות חשודות להיות ב-NPI > תורת המספרים ואלגברה

בעיית הפירוק לגורמים
בעיית הלוג הדיסקרטי
בעיית איזומורפיזם בין גרפים וחוגים
בעיות חשודות להיות ב-NPI > תורת המשחקים

מציאת המנצח במשחק זוגיות
בעיות חשודות להיות ב-NPI > אלגוריתמים בגרפים

בעיית איזומורפיזם בין גרפים
בעיות חשודות להיות ב-NPI > למידת מכונה

מציאת מימד VC של בעיה
לקריאה נוספת

Michael Sipser, Introduction to the Theory of Computation, Thompson, 1996
הערות שוליים

↑  אם היה נשאר קבוע אז היה פותר את SAT בזמן פולינומי
↑  לא הגדלנו את הפונקציה כל הזמן הזה
↑  הפלט של  f_{i}(x) הוא לכל היותר באורך  |x|^{i}, ומדרך הפעולה ברור ש- i<n
↑  מכיוון שאי אפשר לכתוב אורך יותר מהזמן המוקצב למכונה שמחשבת את הפונקציה
RFM (מחקר שוק)

RFM הוא מודל שיווקי המשמש לאנליזה של נתוני לקוחות, במטרה לזהות את הלקוחות הטובים ביותר ולייעל אסטרטגיות שיווק ומכירות. המודל מתמקד בשלושה פרמטרים עיקריים: עדכניות (Recency) - מתי בפעם האחרונה רכש הלקוח; תדירות (Frequency) - כמה פעמים הלקוח רכש במהלך פרק זמן מסוים; וערך מוניטרי (Monetary value) - כמה כסף הוציא הלקוח ברכישותיו. הוא זכה לתשומת לב מיוחדת בענפי השירותים הקמעונאיים והמקצועיים.
המודל הבסיסי

רכישות של לקוחות עשויות להיות מיוצגות על ידי טבלה עם עמודות עבור שם הלקוח, תאריך הרכישה וערך הרכישה. ישנן גישות רבות להגדרה כמותית של ערכי RFM, והגישות הטובות ביותר יהיו תלויות במסע הלקוח ובמודל העסקי. גישה אחת ל-RFM היא להקצות ניקוד לכל מימד בסולם מ-1 עד 10. הציון המקסימלי מייצג את ההתנהגות המועדפת וניתן להשתמש בנוסחה כדי לחשב את שלושת הציונים עבור כל לקוח. לדוגמה, עסק מבוסס שירותים יכול להשתמש בחישובים הבאים:
עדכניות = מספר החודשים (או ימים) שחלפו מאז שהלקוח רכש לאחרונה כאשר ציון 10 מציין שהלקוח רכש בחודש הנוכחי.
תדירות = המקסימום של "מספר הרכישות על ידי הלקוח ב-12 החודשים האחרונים" כאשר ציון 10 יקבל הלקוח שרכש הכי הרבה בחנות
כספי = הערך הגבוה ביותר של כל הרכישות על ידי הלקוח מבוטא ביחס לערך מידה כלשהו כאשר ציון 10 יקבל הלקוח שהוציא הכי הרבה כסף בחנות.
לדוגמה, אם המדד הכספי יקצה ציון של 10 להוצאה שנתית מעל 500 דולר, עבור לקוח שביצע שלוש רכישות בשנה האחרונה, האחרונה הייתה לפני 3 חודשים, והוציא 600 דולר בשנה, הציונים שלו יהיו : R=7; F=3; M=10. לחלופין, ניתן להגדיר קטגוריות עבור כל מאפיין, למשל, התקופה האחרונה עשויה להתחלק לשלוש קטגוריות: לקוחות עם רכישות במהלך 90 הימים האחרונים; בין 91 ל-365 ימים; ויותר מ-365 ימים. קטגוריות כאלה עשויות להיגזר מחוקים עסקיים או שימוש בטכניקות כריית נתונים כדי למצוא הפסקות משמעותיות.
ברגע שלכל אחת מהתכונות מוגדרות קטגוריות מתאימות, נוצרים פלחים מהצומת של הערכים. אם היו שלוש קטגוריות עבור כל תכונה, אז למטריצה המתקבלת יהיו עשרים ושבעה שילובים אפשריים. גישה מסחרית ידועה אחת משתמשת בחמישה פחים לכל תכונות, מה שמניב 125 מקטעים.  חברות עשויות גם להחליט לכווץ תת-מקטעים מסוימים, אם ההדרגות נראות קטנות מכדי להיות שימושיות. ניתן לסדר את הפלחים המתקבלים מהערך הגבוה ביותר (העדכניות, התדירות והערך הגבוהים ביותר) לפחות בעלי הערך (העדכניות, התדירות והערך הנמוכים ביותר). זיהוי מקטעי ה-RFM היקרים ביותר יכול לנצל קשרים מקריים בנתונים המשמשים לניתוח זה. מסיבה זו, מומלץ מאוד להשתמש בסט אחר של נתונים כדי לאמת את התוצאות של תהליך פילוח RFM. תומכי טכניקה זו מציינים כי יש לה סגולה של פשטות: אין צורך בתוכנה סטטיסטית מיוחדת, והתוצאות מובנות בקלות לאנשי עסקים. בהיעדר טכניקות מיקוד אחרות, זה יכול לספק עלייה בשיעורי התגובה למבצעים.
שימושים

בעידן הדיגיטלי, חברות ממגזרים שונים - מקמעונאות דרך תעשיית התיירות ועד לספקי שירותים פיננסיים - משתמשות במודל RFM כדי להגביר את היעילות של מאמצי השיווק והמכירה שלהם. דוגמאות כוללות קמפיינים ממוקדים לחידוש מנויים, מבצעים מיוחדים ללקוחות נאמנים, ופיתוח מוצרים חדשים המבוססים על העדפות הלקוח.
וריאציות

RFD - לאחרונה, תדירות, משך היא גרסה שונה של ניתוח RFM שניתן להשתמש בה כדי לנתח התנהגות צרכנים של מוצרים עסקיים מוכווני קהל צופים/קוראים/גלישה. (לדוגמה, משך הזמן שהגולשים בילו בויקיפדיה )
RFE – לאחרונה, תדירות, מעורבות היא גרסה רחבה יותר של ניתוח ה-RFD, שבה ניתן להגדיר מעורבות (Engagement) כך שתכלול את משך הביקור, דפים לכל ביקור או מדדים אחרים מסוג זה.
RFM-I - עדכניות, תדירות, ערך כספי - אינטראקציות היא גרסה של מסגרת RFM ששונתה כדי לקחת בחשבון את העדכניות והתדירות של אינטראקציות שיווקיות עם הלקוח (למשל כדי לשלוט על השפעות הרתעה אפשריות של התקשרויות פרסום תכופות מאוד).
RFMTC - עדכניות, תדירות, ערך כספי, זמן, קצב נטישה הוא מודל RFM מוגבר שהוצע על ידי I-Cheng וחב'. (2009).  המודל משתמש ברצף ברנולי בתורת ההסתברות ויוצר נוסחאות המחשבות את ההסתברות שלקוח יקנה במסע הקידום או השיווק הבא. מודל זה יושם על ידי אלכסנדרוס יואנידיס עבור מערכי נתונים כגון ערכות נתונים של עירוי דם ו-CDNOW.
יתרונות וחסרונות > יתרונות

ממוקד ויעיל: מאפשר לחברות למקד את מאמציהן בלקוחות המשפיעים ביותר על הכנסותיהן.
גמישות: ניתן להתאים את המודל למגוון עסקים ותעשיות.
שיפור חווית הלקוח: על ידי פרסונליזציה והתאמה של ההצעות להתנהגות הרכישה של הלקוח.
יתרונות וחסרונות > חסרונות

נתונים לא תמיד מושלמים: דורש נתונים מדויקים ומעודכנים, שלא תמיד זמינים.
אתגרי פרטיות: עליה במודעות לפרטיות דורשת ניהול מוקפד של הנתונים.
מורכבות: יישום מלא ויעיל של המודל דורש שימוש בכלים מתקדמים כמו למידת מכונה ואנליטיקה מתקדמת.
הערות שוליים

↑  Fader, P. S., Hardie, B. G., & Lee, K. L. (2005). RFM and CLV: Using iso-value curves for customer base analysis. Journal of Marketing Research, 42(4), 415-430.
1 2 3  Boyd, Jennifer (2022-08-29). "What is RFM modeling in marketing?". נבדק ב-27 בפברואר 2023. {{cite web}}:  (עזרה)
↑  "Reporting on RFM for Ecommerce". 2020-12-12.
↑  Brynjolfsson, E., Hu, Y. and Simester, D., Goodbye Pareto Principle, Hello Long Tail: The Effect of Search Costs on the Concentration of Product Sales, last revised 19 June 2014, accessed 27 February 2023
↑  Tkachenko, Yegor. Autonomous CRM Control via CLV Approximation with Deep Reinforcement Learning in Discrete and Continuous Action Space. (April 8, 2015). arXiv.org: https://arxiv.org/abs/1504.01840
↑  Yeh, I-Cheng, Yang, King-Jang, and Ting, Tao-Ming, "Knowledge discovery on RFM model using Bernoulli sequence", Expert Systems with Applications, 2009.
↑  "RFMTC (New Marketing Predictive Model / Bernoulli Sequence ) Using the Blood Transfusion Dataset: It21208/RFMTC-Using-the-Blood-Transfusion-Dataset". 2018-12-17.
↑  "GitHub - it21208/RFMTC-Implementation-Using-the-CDNOW-dataset". 2018-12-17.
Staphylococcus aureus

| Staphylococcus aureus |
| --- | --- |
 מושבת חיידקים מסוג סטפילוקוק זהוב, צורתם מעוגלת ובתמונה מקבצים רבים של החיידקים, אשר מקובצים בעשרות קבוצות של כ-עשרה כל אחת
מיון מדעי
ממלכה:: חיידקים
מערכה:: Firmicutes
מחלקה:: Bacilli
סדרה:: Bacillales
משפחה:: Staphylococcaceae
סוג:: Staphylococcus
מין:: Staphylococcus aureus
שם מדעי
 Staphylococcus aureus ‏רוזנבך, 1884
סטפילוקוק זהוב (שם מדעי: Staphylococcus aureus) הוא חיידק אל-אווירני פקולטטיבי ממשפחת Staphylococcaceae בעל שיעור נשאות גבוה באוכלוסייה.
מאפיינים

סטפילוקוק זהוב הוא פתוגן אופורטוניסטי, הפוגע בעיקר באנשים שמערכת החיסון שלהם פגיעה (זקנים, חולי HIV, אנשים לאחר ניתוח) וגורר זיהומים בבתי חולים. החיידק מחולל במקומות שונים בגוף זיהום נקרוטי מוגלתי, הגורר הרס מסיבי של הרקמה. במצב של זיהום של סטפילוקוק זהוב, החיידק מתפשט ומתרבה במהירות, ועלול לגרום להידרדרות מהירה במצב החולה.
החיידק גורם למחלות שונות, בהתאם למקום הזיהום: זיהומים שטחיים בעור, אנדוקרדיטיס, דלקת ריאות, ואצל נשים עלול אף לגרום לתסמונת הלם רעלי בזיהום נרתיקי, או דלקת בשד.
החיידק זוהה לראשונה במוגלה של חולים לאחר ניתוח. התרבית המפורסמת של אלכסנדר פלמינג, שבה התגלתה תרכובת הפניצילין, הייתה של סטפילוקוק זהוב. שנים ספורות לאחר התחלת השימוש בפניצילין התפתחו זנים העמידים לתרופה, ובהמשך פיתחו גם עמידות לאנטיביוטיקות יותר פוטנטיות כדוגמת מתיצילין.
זנים אלו (MRSA) הם בעיה בריאותית קשה, וגורמים למותם של אלפי אנשים בשנה, בפרט מזיהומים הנרכשים בבית חולים.
החיידק הוא בטא-המוליטי (מפרק תאי דם אדומים), נצבע בסגול בצביעת גראם (חיידק גראם-חיובי), גדל במושבות אופייניות בצורת אשכולות, ובעל עמידות לסביבה מלוחה (6.5% NaCl). הוא מפריש את האנזים קואגולאז, אשר הופך פיברינוגן לפיברין, ויוצר קרישי דם. בנוסף, הוא מפריש את האנזים בטא לקטמאז המפרק תרופות בטא-לקטמיות, וכמויות גדולות של אנזימים נוספים הפוגעים ברקמות החולה. הוא אינו יוצר נבגים, ועמיד לבציטריצין.
את החיידק ניתן לזהות בתנאי מעבדה לפי egg yolk salt agar ולפי manitol agar בשתי השיטות עיקרון זהה של fermentation (תסיסה), רק סוגי ה-staphylococcus ישרדו במדיה הזו משום המליחות הרבה, ואילו האינדקציה של הזיהוי של s.aureus היא אם הצבע הופך מאדום לצהוב.
הערות שוליים

↑  אלון נבט, שי אשכנזי, זמירה סמרה, גילת לבני, Community-associated methicillin-resistant Staphylococcus aureus infections in Israel., Isr Med Assoc J. 2010 Jul;12(7):428-30.
| --- | --- |
בקרת זהויות :  NLI: 987007531596905171  BNE: XX543149  BnF: cb11975334n (data)  GND: 7501248-0  LCCN: sh85127365  NKC: ph903843
בנימין חייטובסקי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  25 ביוני 1917
 פטירה:  1966 (בגיל 48 בערך)
 מוקד פעילות:  ליטא 
 סוגה:  מוזיקה עממית
 שפה מועדפת:  יידיש 
 
בנימין חַיָיטובסקי (בצורה הליטאית של שמו: חייטאוּסקָאס; ביידיש: כאַיאַטאַוסקאַס; בליטאית: Hajatauskas; ברוסית: Биньямин Хайтовский (Хаятаускас);‏ 25 ביוני 1917 – 1966) היה זמר יהודי-ליטאי.
ביוגרפיה

בנימין חייטובסקי נפטר ב-1966. הותיר את אשתו אסתר חייטובסקי (נפטרה ב-2016), בת ובן.
אלמנתו ובנו עלו לישראל. בנו חנן אחיטוב (נולד ב-1948) הוא דיפלומט, איש "לשכת הקשר נתיב".
לקריאה נוספת

"ביניאָמין כאיאטאוסקאס", סאָוועטיש היימלאַנד, 6, 1–6 (1966), עמ' 163.
הערות שוליים

↑  מאַרק מויזעס, "שטריכן צו דער געשיכטע פֿון די ווילנער יִידישע פֿאָלקס-אַנסאַמבלען (1971–1957), ירושלימער אַלמאַנאַך, 27 (תשס"ג), עמ' 86.
| --- | --- |
בקרת זהויות :  NLI: 987007416389205171  VIAF: 56155464887402042241   WorldCat (עם VIAF): 56155464887402042241
בנימין חמווי

| --- | --- |

 לידה:  1860 ה'תר"ך ירושלים
 פטירה:  1925 (בגיל 65 בערך) ה'תרפ"ה
 מקום קבורה:  בית העלמין היהודי הישן בחיפה
 מקום פעילות:  ירושלים וחיפה, בלגרד בסרביה, לאריסה וקסטוריה ביוון
 תקופת הפעילות:  ?–1925 
 תחומי עיסוק:  רבנות ופעילות ציבורית
 תפקידים נוספים:  פקיד כוללות הספרדים בירושלים
 חיבוריו:  אמתחת בנימין
 צאצאים:  משה חמווי 
 
הרב בנימין חמווי (1860–1925) היה שד"ר ירושלמי, פקיד כוללות הספרדים, רב הערים לאריסה (יינישיר) וקסטוריה שביוון, רב העיר בלגרד שבסרביה, ובסוף ימיו איש ציבור בחיפה.
ביוגרפיה

נולד בירושלים בשנת 1860 (ה'תר"ך) לרב משה חמווי, שהיה ממנהיגי העדה המערבית בעיר, בן למשפחה שמוצאה בחלב שבסוריה. בילדותו התחנך בתלמוד תורה ובישיבה בעיר, וידידיו מתקופה זו היו הרבנים חיים משה אלישר, דוד פאפו, יצחק אשכנזי, יעקב מאיר ואליהו משה פאניז'יל.
בשנת 1878 (ה'תרל"ח) יצא לשליחות כשד"ר מטעם כוללות הספרדים בירושלים לערי טורקיה. כשהגיע ללאריסה שביוון (שהייתה אז בשליטת טורקיה), נעתר לבקשת ראשי הקהילה היהודית לכהן כרב ומורה צדק למשך כשנתיים, ולאחר שסיים את כהונתו חזר לירושלים, שם שימש בסוף תקופת כהונת הראשון לציון הרב אברהם אשכנזי כפקיד כוללות הספרדים בירושלים.
בשנת 1883 (ה'תרמ"ג) יצא שוב לשליחות כשד"ר מטעם רבני ירושלים. כשהגיע לבלגרד שבסרביה ב-1884, נעתר לבקשת מנהיגי הקהילה היהודית לכהן אצלם כרב וכמורה הוראה. לאחר מספר חודשים עזב את תפקידו בשל סכסוך שאליו נקלע עם ראשי הקהילה. לאחר כשנתיים חזר לירושלים, ומשם עבר להתגורר בקסטוריה שביוון (שהייתה אז בשליטת טורקיה), שם נבחר לשמש כרב במשך כשלוש שנים.
בשנת 1889 (ה'תרמ"ט) חזר לירושלים, ובעקבות מחלת העצבים ממנה סבל, עבר להתגורר בחיפה בעצת רופאיו. בחיפה עסק לפרנסתו במכירת קרקעות שרכש, וכחלפן כספים כשותף עם יעקב טיאט.
בחיפה סייע רבות לרבני העיר, ונחשב ליד ימינם של הרב אברהם כלפון והרב מסעוד התשואל. בחודש פברואר 1914 נמנה עם מקבלי פניו של אדמונד רוטשילד בחיפה כנציג הקהילה היהודית בעיר.
על השפעתו הרבה בקרב הקהילה היהודית בחיפה, כתב משה דוד גאון: "בימיו לא העז איש מעדת היהודים בחיפה לחלל את השבת או לפרוץ פרצה כל שהיא במסגרת הדת והמוסר".
הלך לעולמו ב-25 בפברואר 1925 (כ"ח בשבט ה'תרפ"ה), ונקבר בבית העלמין היהודי הישן של חיפה.
נישא למרים מזל, בנו היה הרב משה חמווי, ובתו לאה נישאה לרב יעקב חי זריהן.
חיבוריו

אמתחת בנימין – שו"ת על דרך הפשט בסדר א"ב, ירושלים ה'תרל"ז
עין ימין – חיבור גדול על התורה, וביאור הכתובים על דרך הסוד
בני בנימין – ספר כללים עד דרך הקבלה, בסדר א"ב
לבנימין אמר – ביאור על אגדות התלמוד בדרך הסוד
כן חיבר קובץ שו"ת בענייני אישות, וחל' מחידושיו הודפסו בספר "ישא איש".
הערות שוליים

↑  לעיתים "חמוי" או "חמאווי"
בנימין יהושע זילבר

| --- | --- |

 לידה:  1916 תרע"ו 
 פטירה:  25 בספטמבר 2008 (בגיל 92 בערך) כ"ה באלול תשס"ח 
 מקום קבורה:  בית הקברות היהודי בהר הזיתים 
 תקופת הפעילות:  ? – 25 בספטמבר 2008 
 
הרב בנימין יהושע זילבר (תרע"ו, 1916 - כ"ה באלול תשס"ח, 25 בספטמבר 2008) היה פוסק הלכה חרדי, חבר מועצת גדולי התורה של אגודת ישראל.
קורות חייו

נולד בפולין לברוך ושרה זילבר. בצעירותו למד זמן קצר בישיבה בוורשה, משם נסע ללמוד בישיבה בעיר בריסק. כעבור שנתיים עבר לישיבת נובהרדוק במזריץ' והיה מקורב לראש הישיבה הרב דוד בליאכר. בצעירותו דבק בו הכינוי "בנימין הצדיק".
בשנת 1933 עלה לארץ ישראל. למד זמן קצר בישיבת בית יוסף בבני ברק. באותה תקופה התקרב לחזון איש. לאחר חתונתו למד בבית המדרש אוהל תורה בירושלים. בשנת תש"י הוציא את ספרו "מקור הלכה" על מסכת שבת, וקיבל עליו הסכמה מהחזון איש.
בשנת תשט"ז עבר לבני ברק. מעולם לא נשא משרה תורנית. הקדיש את זמנו ללימוד תורה ולחיבור עשרות ספרים תורניים, רובם ככולם בנושאי הלכה ומוסר. מדי שנה נהג לערוך תענית דיבור למשך ארבעים יום, מראש חודש אלול עד יום הכיפורים.
בשנת תשמ"ט היה מהרבנים הליטאים הבודדים שלא הצטרפו לדגל התורה. בעקבות זאת צורף כחבר במועצת גדולי התורה של אגודת ישראל והיה החבר הליטאי היחיד בה. בישיבות המועצה הביע דעות ימניות נחרצות והיה שותף לגילוי הדעת נגד הסכמי אוסלו. בשנותיו האחרונות עבר להתגורר בביתר עילית.
אשתו הראשונה נפטרה בשנת תשמ"ג. לימים נישא בשנית לאלמנתו של הרב עוזיאל משה רוטשטיין, מחבר הספר "נחלת משה". בנו, הרב יחיאל אברהם, מחבר סדרת ספרי ההלכה "בירור הלכה". בנו הרב ברוך, משפיע של בית הכנסת ברסלב בסטמפורד היל, לונדון.
ספריו

אז נדברו – שו"ת (14 חלקים)
בירור הלכה - בירורי הלכה על סדר שולחן ערוך, 14 חלקים
ברית עולם – הלכות שבת ושביעית (6 חלקים)
בית ברוך - על ספר חיי אדם (3 חלקים)
פירושים על ספרי רבנו יונה גירונדי: שערי תשובה, שערי העבודה, איגרת התשובה, ספר היראה
מקור הלכה - על מסכת שבת, הספר מתחלק לשלושה חלקים: עמק הלכה - חידושים וביאורים בגמרא, פירוש רש"י לתלמוד, תוספות, רמב"ם ושאר ראשונים על סדר המסכת. בירור הלכה - פסקי שולחן ערוך וביאורים בסדר הסוגיות, בירור שיטות הראשונים וחידושי דינים. קיצור ההלכה - דברי שולחן ערוך והאחרונים בדרך קצרה. כרך א' - ה'תש"י, כרך ב' - ה'תשי"ז, (בני ברק)
שביתת הארץ
משנת בנימין
תורת ההסתכלות
מקור היראה על ספר היראה לרבינו יונה
תורת היראה - כולל אגרת הרמב"ן עם ביאורים והערות, קטעים מספר חזון איש על אמונה ומידות, ספר אורחות חיים לרא"ש עם ביאור קצר וספר יסוד התשובה לרבינו יונה, ובנוסף לוח יומי למעקב לתיקון המידות, ירושלים ה'תשי"ד
ספר הלכות שביעית שולחן ערוך הלכות שביעית שחיבר ר' ישראל משקלוב עם פירושים כסא דוד וביאור הלכה
שער הגמול לרמב"ן ודרשת הרמב"ן לראש השנה עם ביאור ויש תקווה
הערות שוליים

↑  אחיו של הרב דב צבי רוטשטיין.
| --- | --- |
בקרת זהויות :  NLI: 987007301451505171  LCCN: n83184392  VIAF: 13692239   WorldCat (עם VIAF): 13692239
NW דגם B

| --- | --- |

NW דגם B
 מאפיינים כלליים
 יצרן:  Nesselsdorfer Wagenbau-Fabriks-Gesellschaft A.G
 שנות ייצור:  1901–1904
 הרכבה:  האימפריה האוסטרו-הונגרית האימפריה האוסטרו-הונגרית
 מודל קודם:  NW A
 מודל אחריו:  NW E
 סיווג:  Runabout (car) (אנ')
 מרכב:  מנוע אחורי-מרכזי, הנעה אחורית
 אורך:  3,220 מ"מ
 רוחב:  1,296 מ"מ
 גובה:  2,280 מ"מ
 משקל:  911-1,080 ק"ג (ריק)
 בסיס גלגלים:  1,850 מ"מ
 מפרט טכני
 מנוע:  2 צילינדרים, מסוג Flat twin engine (אנ') 3,188 סמ"ק המפיק 12 כ"ס
 הילוכים:  תמסורת ידנית - 4 מהירויות + הילוך אחורי
 מהירות מרבית:  45 קמ"ש
דגם NW דגם B (באנגלית: Neuer Vierer Type B), היא מכונית בסגנון Runabout (car) (אנ') מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft (גר'), אשר משנת 1919 נודעה בשם טטרה ויוצרה באימפריה האוסטרו-הונגרית.
בשנת 1901 יוצרו 2 יחידות שהיו קרויות "Neuer Vierer", אבל בשנת 1902 שם הרכב שונה ל-"type B". יוצרו 36 יחידות מסוג "NW סוג B".
מאפיינים

מפעל היצרן מוקם בעיר Kopřivnice (אנ') בחבל מוראביה. לאחר פירוק אוסטריה-הונגריה ב-1918 נעשתה חלק מצ'כוסלובקיה, ועם פירוקה ב-1993 נעשתה חלק מן הרפובליקה הצ'כית.
מנוע אחורי מרכזי שמוקם מתחת לרצפת הרכב.
מנוע הנעה אחורית.
מנוע קירור מים.
מאפיינים > מספר נוסעים

4 נוסעים.
6 נוסעים.
8 נוסעים.
גלריה

דגם "NW דגם B"
דגם "NW דגם B"
דגם "Neuer Vierer", שנת 1901
דגם "Neuer Vierer", שנת 1901
דגם "Neuer Vierer"
ראו גם

טטרה (רכב)
NW E
NW F
הערות שוליים

↑  מנוע "twin engine" - הוא מנוע בעירה פנימית דו-צילינדרי עם מבנה הצילינדרים משני צדי גל הארכובה
↑  דגם "NW דגם B" - מנוע, Encyklopedie automobilů
↑  סגנון מכונית שיוצרה בסגנון קל, בסיסי, ללא שמשה קדמית, וללא שמשות בכלל, או דלתות ושורה אחת של מושבים
↑  דגם "NW דגם B", נושא: Tatra – The Legacy of Hans Ledwinka: Updated & Enlarged
NVFS

NVFS (ראשי תיבות של Non-Volatile File System) משמעו בתרגום ישיר הוא "מערכת קבצים בלתי נדיפה", כלומר מערכת קבצים אשר תוכנה לא נמחק גם במידה ונותק הזרם החשמלי לזיכרון. מערכת קבצים זו ממומשת במחשבי כף יד מבוססי מערכת ההפעלה של פאלם הנקראת PalmOS. מערכת קבצים זו משתמשת בזיכרון שאינו נדיף, וזאת על מנת למנוע איבוד מידע במקרה של התרוקנות הסוללה, דבר שקרה במערכות קודמות לה.
מבנה ה-NVFS

לפני הופעת NVFS, מערכת הקבצים במכשירי פאלם הייתה בנויה משני רכיבי זיכרון:
זיכרון פלאש, בתצורת NOR, אשר כונה בשם ROM. זיכרון זה נועד לקריאה בלבד ושימש לאחסון מערכת ההפעלה ותוכנות נוספות כמו יומן, ספר כתובות וכיוצא באלה.
זיכרון SDRAM, שהיה נדיף, ושימש לאחסון של שאר התוכניות והקבצים. במצב של ניתוק מתח החשמל, כל המידע שאוחסן בזיכרון זה נמחק.
במכשירי פאלם מהדור החדש (Tungsten E2, T5, Treo 650, LifeDrive) הוצגה מערכת זיכרון חדשה הנקראת NVFS. במערכת זו הזיכרון כולו מאוחסן על רכיבי פלאש בתצורת NAND ולכן אינו נמחק גם במצב של ניתוק מתח החשמל בעקבות התרוקנות הסוללה, הוצאתה או כל סיבה אחרת. ב-LifeDrive קיים דיסק קשיח במקום זיכון פלאש, אך המימוש זהה.
מבנה ה-NVFS > זיכרון אחסון התוכניות

ההבדל העיקרי בין זיכרון בתצורת NAND לבין זיכרון בתצורת NOR הוא בכך שבזיכרון NOR ניתן לגשת לכל חלק בזיכרון באופן ישיר. ב-NAND, לעומת זאת, ניתן לגשת רק לגושים בזיכרון ולא לכל כתובת ולכן לא ניתן להריץ ממנו תוכנות באופן ישיר, אלא יש צורך בהעברת המידע שבו לזיכרון אחר אשר מאפשר זאת. לכן, הזיכרון המשמש לשמירת תוכניות במערכת NVFS ("זיכרון התוכניות") לא יכול לשמש גם כזיכרון ממנו רצות התוכניות. לצורך כך קיים במכשירים עם NVFS זיכרון נוסף, מבוסס SDRAM, שאליו מועברות התוכניות. זיכרון זה הוא נדיף ובמקרה של ניתוק המתח, יימחק כל המידע שעליו.
מבנה ה-NVFS > הזיכרון הנדיף

הזיכרון הנדיף לא מיועד כולו להרצת התוכניות והוא מחולק לשלושה חלקים. ניתן להדגים זאת על פי החלוקה במכשירים T5 או Treo 650. במכשירים אלו יש 32MB של זיכרון SDRAM, המחולקים כך:
16MB משמשים לאחסון קובצי מערכת ההפעלה והתוכנות המובנות (התוכן שאוחסן ב-ROM). עם הפעלת המכשיר, מועתק תוכן ה-ROM, שנמצא בצורה דחוסה בחלק ייעודי בפלאש, לתוך חלק ייעודי זה בזיכרון הנדיף. חלק זה של הזיכרון מוגדר לקריאה בלבד ואינו ניתן לשינוי על ידי התוכניות. רק לאחר שתוכן ה-ROM הועבר בשלמותו מהפלאש עולה מערכת ההפעלה וניתן להריץ תוכניות.
6MB משמשים כ-Dynamic Heap. זה זיכרון המשמש את התוכנית הרצה לצורך העבודה שלה. זיכרון כזה היה קיים גם במכשירי הפאלם הישנים יותר.
10MB המשמשים לאחסון התוכניות (שמו הרשמי הוא DBCache. אנחנו נקרא לו "זיכרון ריצה" או RAM). לחלק זה מועתקת התוכנית המופעלת, עם כל קובצי הנתונים שלה, וממנו רצה התוכנית, שאינה יכולה לרוץ ישירות מזיכרון הפלאש (מאחר שהוא NAND).
במקרה של Hard Reset, נמחקים לחלוטין כל הזיכרון הנדיף (על כל שלושת חלקיו) וכל זיכרון התוכניות הנמצא בפלאש. נשאר רק החלק של הפלאש המכיל עותק דחוס של ה-ROM כדי שיוכל להטען למקומו ב-RAM לאחר ה-Reset.
אופן פעולת NVFS

לרוב, כאשר תוכנית מועתקת מהפלאש לזיכרון הריצה, היא משתנה שם או שנגרמים שינויים לקובצי הנתונים שלה, הנמצאים על אותו זיכרון ריצה נדיף. מערכת ההפעלה לחלוטין "אינה מודעת" לכך שישנו עותק על הפלאש, שצריך גם הוא להתעדכן למקרה של הפסקת חשמל. על מנת לפתור בעיה זו, הקבצים שבפלאש יעודכנו באחד מארבעת המקרים הבאים:
המכשיר כובה, בין אם ידנית או בעקבות תיזמון.
התוכנה הוגדרה על ידי המתכנת באופן שהפלאש יעודכן באופן יזום על ידי פונקציה שמיועדת לכך.
נעשה שינוי במאפייני התוכנה, נתונים כמו CreatorID, סוג התוכנית, שם התוכנית וכו'.
התוכנית או אחד מהקבצים שלה נסגרו. סגירה של תוכנית משמעו מעבר מאפליקציה אחת לשנייה או יציאה מאפליקציה פעילה. סגירת קובץ יכולה להתבצע גם ללא יציאה מתוכנית. לדוגמה, כאשר עובדים בתוכנה כמו אג'נדוס ומעדכנים פרטי איש קשר ומיד אחר כך פרטי פגישה. פרטי איש הקשר נשמרים בקובץ אחד ופרטי הפגישה בקובץ אחר. המעבר זה סוגר את קובץ אנשי הקשר ולכן גורם לעדכונו.
במקרים אלה, הקובץ נסרק על מנת לוודא שהוא תקין ואז מעודכן התאום שלו בפלאש.
גודל זיכרון הריצה מוגבל (בדוגמה שלנו הוא 10MB). אם נטענת תוכנה הגדולה ממנו, היא תוציא הודעת שגיאה על כך שאין די זיכרון להפעילה. אם נטענת תוכנה המשתמשת בבסיסי נתונים, וגודלם המצטבר עולה על גודל זיכרון הריצה הפנוי, מתחיל תהליך של פינוי זיכרון הריצה. תהליך זה שקוף למשתמש, והוא מתבצע, למעשה, באמצעות ניקוי תוכניות היושבות בזיכרון הריצה ושאינן נעולות. תוכניות אלו מעודכנות לפלאש ונמחקות מזיכרון הריצה. מדובר בעיקר בתוכניות שסיימו את עבודתן או תוכניות שירות שאמורות לרוץ ברקע. במהלך התהליך, מטבע הדברים, תורגש ירידה משמעותית בביצועים עקב הקריאה והכתיבה לזיכרון הפלאש.
ניתן, באמצעות תוכנות צד ג' (כמו SharkCache ו RLock) להגדיר תוכניות שתהיינה נעולות תמיד בזיכרון הריצה. תוכניות אלו לא תפוננה ממנו במקרה של תהליך פינוי הזיכרון. הדבר יגרום לכך שהן תופעלנה מהר וישירות מזיכרון הריצה. מומלץ לנעול תוכניות כאלו פחות ככל האפשר, כדי להשאיר זיכרון ריצה פנוי וגדול לתוכניות אחרות.
במידה שישנה תוכנית, המגדילה באופן עקבי בסיס נתונים עד שהוא עובר את גודל זיכרון הריצה, וכבר נוקו ממנו כל העודפים, מערכת ההפעלה ממשיכה על ידי ניקוי חכם, המוחק רשומות של אותו בסיס נתונים מזיכרון הריצה, לאחר שמעדכן אותן בפלאש.
ישנן תוכנות צד ג' (כמו DBCacheTool) שיודעות לנהל את זיכרון הריצה ולנקות אותו לפי הגדרות המשתמש, אם לדעתו של המשתמש מערכת ההפעלה לא עשתה פעולה זו כדרוש.
במכשירים החדשים יותר, כמו TX וגם Treo650 אחרי עדכון ROM 1.20, מתבצע ניקוי של זיכרון הריצה, כמו זה שמבצעת DBCachTool על ידי מערכת ההפעלה. במכשירים אלו, עם כל כניסה לדפדפן האינטרנט, מתבצע ניקוי וסידור של הזיכרון. גם כאשר תוכנה גדולה מנסה להטען, מתבצע ניקוי יעיל של זיכרון הריצה. כך, למעשה, אין צורך בתוכנות צד ג' לביצוע פעולות אלו.
באופן כללי, במכשירים אלו מנוהל הזיכרון בצורה יעילה יותר וגם נפח זיכרון הריצה גדל קצת על חשבון ROM קטן ויעיל יותר.